પ્રારંભથી જ એવું જોવા મળ્યું છે કે વર્તમાન પ્રણાલીમાં સુધારા અને અધ્યયનના મહાવરામાં નાવીન્ય અને મૌલિક અભિગમો લાવવા માટેના પ્રયત્ન કરવા માટે શિક્ષણના સમગ્ર માળખામાં અધ્યયન મહાવરાની મહત્તાને સમજવી જરૂરી છે. પ્રથમ વાત તો એ નોંધવાની કે અધ્યયનનો મહાવરો અનેક વિવિધ પ્રવૃત્તિઓનું એક એવું ફલક છે જે શિક્ષકપ્રશિક્ષણના સમગ્ર અભિયાનને આવરી લે છે. અધ્યયન પ્રેક્ટિસ એ સૈદ્ધાંતિક અભ્યાસ, ક્ષેત્રીય કાર્ય અને પ્રાયોગિક કાર્ય, સાથે શાળાના વિદ્યાર્થીઓ, શિક્ષકો, તાલીમાથી શિક્ષકો અને શિક્ષક તૈયાર કરનારા માર્ગદર્શક નિષ્ણાતોને સમાવતા સંસ્થાકીય અનુભવો સંકળાયેલ છે.